  Анжелика Тихонова корреспондент Удмуртиын инвожо пумозь пӧсь куазь возиськоз шуыса чаклало. Со сярысь элькунысь  ивортӥз. Нырысетӥ гужем толэзь пумозь элькунамы температура эсэплэсь 5-6 градуслы вылӥын возиськоз. Уйин омырын +16…+20 градус луоз, нуназе температура +28…+33 градусозь ӝутскоз Удмуртиысь Гидрометцентрлэн пресс-службаезКуд-ог интыосын ӧжытак зорылоз, гудыръялоз, гудыръяку тӧл кужмояллялоз. Пусъём, пӧсь но кӧс куазь возиськемен, Удмуртиын нюлэсъёсын но гыбето тылпу потонлы бадӟым кышкытлык кылдэмын. Соин ик элькунын 25-тӥ инвожоысен нюлэсъёсы ветлыны лэземын ӧвӧл.  Тегъёс: Ижкар Гидрометцентр Удмуртия инкуазь гужем  